Runaway Jury (film)

Runaway Jury er en amerikansk thriller fra 2003.

Regissør var Gary Fleder. Hovedrollene spilles av John Cusack, Gene Hackman, Dustin Hoffman og Rachel Weisz. Dette var en adapsjon etter John Grishams roman The Runaway Jury publisert i 1996, og handler om advokat Wendell Rohr (spilt av Dustin Hoffman) som havner i konflikt mot en umoralsk jury-konsulent Rankin Fitch (spilt av Gene Hackman) som bruker alle metoder han kan for å oppnå det han ønsker under rettssaker. Filmen ble sluppet den 17. oktober 2003.

Handlingsreferat 
I New Orleans foregår en skyte-episode ved et aksjemegler-firma, og blant de døde var Jacob Wood. Skytteren var tidligere ansatt ved samme firma, men mislykkes med daghandel. Han tar deretter hevn etter å ha fått sparken, ved å drepe elleve mennesker og sårer flere andre i denne hendelsen. To år senere, sammen med advokat Wendell Rohr, forsøker Jacob Woods enke Celeste å ta Vicksburg Firearms for retten med den begrunnelse at bedriftens grove uaktsomhet førte til ektemannens drap. Under valget av jury-medlemmer tilbyr jury-konsulent Rankin Fitch og teamet hans bakgrunnsinformasjon om hver av jury-medlemmene gjennom elektronisk overvåking, som de bruker til å hjelpe forsvarsadvokat Durwood Cable som sitter i rettssalen.

Blant de potensielle jury-medlemmene sitter Nicholas Easter, og forsøker tilsynelatende å bl fritatt fra denne jury-tjenesten. Men dommer Frederick Harkin bestemmer seg for å gi Easter en leksjon i samfunnsplikt, og Easter blir valgt som jury-medlem. Easters hyggelige væremåte vinner ham snart aksept fra de andre jury-medlemmer. Men Frank Herrera, en militær veteran, misliker ham umiddelbart. En mystisk, ung kvinne ved navn Marlee gir Fitch og Rohr et tilbud over telefon: hun er villig til å sørge for den ønskede dommen til den første budgiveren. Rohr avviser tilbudet, og antar at dette var en taktikk fra Fitch.

Men Fitch ber imidlertid om bevis på at Marlee kan levere, noe Nick gir ved å få jury-formannen utvist. Ved å observere jury-medlemmenes oppførsel gjennom hemmelige kameraer, forstår Fitch at Easter var påvirker for dette. Han gir ordre om at leiligheten hans som skal ransakes, men de oppdager ingenting. Marlee gjengjelder seg ved å få en av Fitchs jury-medlemmer fjernet fra juryen. Fitch går deretter etter tre jury-medlemmer med utpressing, noe som fører til at en, Rikki Coleman, forsøker å begå selvmord. Han sender også håndlangerne sine for å finne en skjult enhet i Easters leilighet som viktig informasjon er lagret på, hvoretter de setter fyr på hele leiligheten. Nick viser dommerens video-opptak av leiligheten hans som ble ransaket de første gangen, og dommeren beordrer at juryen skal isoleres.

Et av Rohrs viktigstevitner, en tidligere ansatt i Vicksburg Firearms, dukker ikke opp til rettssaken. Etter å ha konfrontert Fitch, bestemmer Rohr seg for at han ikke kan vinne rettssaken. Han ber firmaets partnere om 10 millioner dollar, for å betale Marlee. Fitch sender en operatør, Janovich, for å kidnappe Marlee. Men hun øker prisen til 15 millioner dollar. I prinsippet ombestemmer Rohr seg, og nekter å betale. Etter at administrerende direktør ved Vicksburg Firearms mister besinnelsen i rettssaken og gjør et dårlig inntrykk på juryen, samtykker Fitch til å betale Marlee for å være helt sikker på å få den dommen han ønsker.

Fitchs underordnede Doyle, som etterforsker Easter, oppdager at Easter egentlig heter Jeff Kerr. Deretter reiser han til Gardner, Indiana, hvor Jeff og kjæresten Gabby (delvs Marlee) begge kommer fra. Doyle snakker med Gabbys mor, som forteller ham at Gabbys søster døde i en skyte-episode flere år tidligere når hun gikk på videregående skole. I den hendelsen hadde byen forsøkt å saksøke våpen-produsenten, men de tapte rettssaken. Fitch hadde hjulpet forsvaret med å vinne den rettssaken også. Doyle konkluderer med at Easter og Marlee sitt tilbud på 10 millioner var falskt, og han forsøker å kontakte Fitch. Men dette er litt for sent, Fitch har allerede betalt ut løsepengene til en konto i utlandet.

Samtidig forsøker Easter å overbevise flere medlemmer av juryen om at våpen-produsenten burde holdes ansvarlig, og juryen velger å tildele 110 millioner dollar i erstatning til enken Celeste Wood. Easter og Marleene ønsker også å konfrontere Flitch med hans bestikkelse på 15 millioner dollar, og de kommer til å offentliggjøre denne informasjonen med mindre Fitch går med på å trekke seg som konsulent.

Skuespillere 
 John Cusack som Nicholas "Nick" Easter
 Gene Hackman som Rankin Fitch
 Dustin Hoffman som Wendell Rohr
 Rachel Weisz som Marlee
 Bruce Davison som Durwood Cable
 Bruce McGill som dommer Frederick Harkin
 Jeremy Piven som Lawrence Greene
 Nick Searcy som Doyle
 Stanley Anderson som Henry Jankle
 Marguerite Moreau som Amanda Monroe
 Leland Orser som Lamb
 Gerry Bamman som Herman Grimes
 Nestor Serrano som Janovich
 Joanna Going som Celeste Wood
 Cliff Curtis som Frank Herrera
 Jennifer Beals som Vanessa Lembeck
 Bill Nunn som Lonnie Shaver
 Juanita Jennings som Loreen Duke
 Nora Dunn som Stella Hulic
 Guy Torry som Eddie Weese
 Rusty Schwimmer som Millie Dupree
 Rhoda Griffis som Rikki Coleman
 Corri English som Lydia Deets
 Lori Heuring som Maxine
 Dylan McDermott som Jacob Wood

Referanser

Eksterne lenker 
 

Thrillerfilmer fra USA
Engelskspråklige filmer
Filmer basert på bøker
Filmer fra 2003
Filmer basert på verk av John Grisham